[{"text_idx": "#000001", "text": "Cyfleoedd i gael profiad ymarferol o sawl agwedd ar beirianneg sifil"}, {"text_idx": "#000002", "text": "Labordai newydd ar gyfer strwythurau, deunyddiau a geotechneg, sy'n helpu i ddarganfod dulliau adeiladu newydd"}, {"text_idx": "#000003", "text": "Cyrsiau a achredir gan y cyrff perthnasol o fewn Peirianneg Sifil"}, {"text_idx": "#000004", "text": "Rydym yn ymfalchi\u0308o yn ein ehangder o gyrsiau peirianneg sifil sy\u2019n seiliedig ar ofynion diwydiant, felly maen nhw\u2019n rhoi\u2019r sgiliau y mae cyflogwyr yn chwilio amdanynt, ac mae ein cysylltiadau cryf a\u0302 diwydiant yn golygu y byddwch yn cael llawer o gyfleoedd i ymgysylltu a\u0302 chwmni\u0308au yn ystod eich astudiaethau."}, {"text_idx": "#000005", "text": "Mae ein cyrsiau israddedig yn rhoi'r hyfforddiant ymarferol ac academaidd priodol ar gyfer gyrfa mewn peirianneg sifil, gan gynnwys dylunio strwythurol, dylunio geodechnegol, rheoli prosiectau, peirianneg priffyrdd a thrafnidiaeth, a dylunio a datblygu cynaliadwy."}, {"text_idx": "#000006", "text": "Mae ein cyrsiau o\u0302l-raddedig yn eich helpu i ddatblygu'r sgiliau beirniadol a dadansoddol, ochr yn ochr ag arbenigedd rheoli, sydd eu hangen i sefydlu neu atgyfnerthu eich gyrfa fel peiriannydd sifil."}, {"text_idx": "#000007", "text": "Peirianneg Sifil yn PDC ar y brig yng Nghymru am asesu ac adborth, llais y myfyrwyr a\u2019r gymuned ddysgu - Arolwg Cenedlaethol Myfyrwyr, 2022"}, {"text_idx": "#000008", "text": "Mae'r radd BSc (Anrh) Peirianneg Sifil wedi'i hachredu fel un sy'n bodloni'n llawn y sylfaen addysgol ar gyfer Peiriannydd Corfforedig (IEng). Gweler am ragor o wybodaeth. Mae ein MEng yn bodloni\u2019r gofynion ar gyfer statws Peiriannydd Siartredig yn llawn, tra bod BEng yn gofyn am gyfnod o ddysgu pellach, er enghraifft, astudiaeth o\u0302l-raddedig mewn peirianneg sifil."}, {"text_idx": "#000009", "text": "Mae ein holl gyrsiau Peirianneg Sifil yn cynnig y cyfle i chi gael profiad ymarferol o sawl agwedd ar beirianneg sifil, gan gynnwys tirfesur, profi strwythurol, a dewis deunyddiau. Rydyn ni'n gwerthfawrogi pwysigrwydd dysgu ymarferol, felly rydyn ni'n rhoi cymaint o gyfleoedd a\u0302 phosib i chi i'ch helpu i baratoi ar gyfer y gweithle. Dewch i gwrdd a\u0302\u2019r ti\u0302m a fydd yn eich dysgu yn PDC."}, {"text_idx": "#000010", "text": "Mae cyfleusterau peirianneg sifil yn cynnwys labordai newydd ar gyfer strwythurau, deunyddiau a geotechneg. Mae'r cyfleusterau hyn yn ein galluogi i ddangos egwyddorion peirianneg sylfaenol a helpu myfyrwyr i wneud gwaith prosiect ac ymchwil. Rydym yn profi linteli dur, concrit a gwaith maen, ynghyd a\u0302 deunyddiau strwythurol eraill, i wella dyluniad cynnyrch a darganfod dulliau adeiladu newydd."}, {"text_idx": "#000011", "text": "Hyfforddiant ar gyfer gyrfa mewn peirianneg sifil, gan gynnwys dylunio strwythurol, dylunio geodechnegol, rheoli prosiectau, peirianneg priffyrdd a thrafnidiaeth, a dylunio a datblygu cynaliadwy"}, {"text_idx": "#000013", "text": "Mae ein HNC mewn Peirianneg Sifil yn gymhwyster addysg uwch galwedigaethol, sy'n cyfateb i flwyddyn gyntaf gradd prifysgol. Mae'r cwrs HNC Peirianneg Sifil yn canolbwyntio ar eich arfogi a\u0302'r sgiliau ymarferol a phersonol sydd eu hangen ar gyfer y gweithle."}, {"text_idx": "#000014", "text": "Astudiwch egwyddorion peirianneg sylfaenol, wedi'u hategu gan fathemateg, iechyd a diogelwch, a chynaliadwyedd a dysgwch sut i ddefnyddio meddalwedd o safon diwydiant ar gyfer dylunio ac adeiladu prosiectau peirianneg sifil."}, {"text_idx": "#000015", "text": "Mae\u2019r radd Meistr mewn Peirianneg (MEng) pedair blynedd mewn Peirianneg Sifil, y dyfarniad uchaf ar gyfer astudiaeth israddedig mewn peirianneg, wedi\u2019i dylunio ar gyfer myfyrwyr mwy galluog ac mae\u2019n bodloni\u2019n llawn y sylfaen addysgol ar gyfer Peiriannydd Siartredig (CEng)."}, {"text_idx": "#000016", "text": "Bydd eich astudiaethau peirianneg yn datblygu'r sgiliau beirniadol a dadansoddol, a'r arbenigedd rheoli sydd eu hangen i reoli prosiectau peirianneg sifil a rhoi atebion cynaliadwy ar waith."}, {"text_idx": "#000018", "text": "Rydym yn cynnig nifer o raglenni ymchwil o\u0302l-raddedig gan gynnwys Gradd Meistr trwy Ymchwil a PhD, sy'n eich galluogi i wneud astudiaeth fanwl o bwnc peirianneg sifil sydd o ddiddordeb i chi. Gallwch astudio'n llawn amser neu'n rhan-amser, ar y campws neu o bell (yn amodol ar y pwnc). Os ydych yn weithiwr peirianneg broffesiynol gyda chorff o waith yn barod, efallai y byddwch yn gymwys ar gyfer y PhD drwy Bortffolio."}, {"text_idx": "#000019", "text": "Mae ymgymryd a\u0302 lleoliad gwaith yn gyfle gwych i chi gymhwyso'ch sgiliau presennol ac ennill rhai newydd o leoliad byd go iawn, yn ogystal a\u0302'ch rhoi ar y blaen yn y gystadleuaeth pan fyddwch chi'n graddio."}, {"text_idx": "#000020", "text": "Yn PDC rydym yn creu graddedigion sy'n barod ar gyfer yfory. Rydym yn cynnig dysgu sy\u2019n adlewyrchu gofynion cyflogwyr, ac yn arfogi ein myfyrwyr a\u0302\u2019r sgiliau a\u2019r profiad i lwyddo. Rydym yn cynhyrchu graddedigion sy'n barod am gyflogaeth sydd gam ar y blaen i'w cystadleuwyr."}, {"text_idx": "#000021", "text": "Mae AMTeC yn ganolfan ymchwil peirianneg amlddisgyblaethol fodiwlaidd sy'n deillio o waith ymchwil ac ymgynghori parhaus mewn Peirianneg Sifil ac sy'n mynd i'r afael a\u0302 heriau arloesi sy'n wynebu'r sector seilwaith."}, {"text_idx": "#000022", "text": "Mae AMTeC wedi ehangu a gwella ei gwmpas i gynnwys ymchwil flaengar i ddeunyddiau smentaidd cynaliadwy, geo-polymerau a deunyddiau cyfansawdd, megis polymerau wedi'u hatgyfnerthu a\u0302 ffibr (FRPs). Mae hefyd yn edrych ar ddulliau profi a dadansoddi deunyddiau modern."}, {"text_idx": "#000023", "text": "Mae'r lleoedd rydych chi'n eu hastudio ac yn byw yn gwneud gwahaniaeth mawr i'r hyn a gewch o'r brifysgol. Mae\u2019n bwysig bod yn rhywle sy\u2019n teimlo fel cartref, ond a all hefyd eich synnu. Mae De Cymru yn cynnig profiadau cyfoethog, gyda Chaerdydd yn ganolog."}, {"text_idx": "#000024", "text": "Gyda champysau yng Nghaerdydd a\u2019r cyffiniau, gallwch brofi\u2019r amrywiaeth sydd gan dde Cymru i\u2019w gynnig \u2013 bwrlwm y dinasoedd, harddwch yr arfordir, a llonyddwch cefn gwlad."}, {"text_idx": "#000025", "text": "Mae gennym ni bum campws ar draws tri lleoliad, ond un brifysgol ydyn ni. Mae pob campws yn agored i chi a beth bynnag sy'n eich ysbrydoli, mae croeso i chi bob amser."}, {"text_idx": "#000026", "text": "Ymunwch a\u0302 ni mewn diwrnod agored neu ddigwyddiad byw a darganfyddwch y cyfleoedd sy'n aros amdanoch ym Mhrifysgol De Cymru."}, {"text_idx": "#000027", "text": "Byddwch yn cael y cyfle i grwydro ein campysau yng Nghaerdydd, Casnewydd neu Bontypridd, cwrdd a\u0302 staff academaidd a myfyrwyr presennol, dysgu am fywyd ym Mhrifysgol De Cymru ac arian myfyrwyr, a chymryd rhan mewn gweithgareddau rhyngweithiol sy'n ymwneud a\u0302'ch cwrs. I'r rhai na allant fynychu digwyddiad ar y campws, rydym yn cynnal digwyddiadau ar-lein ac ar-alw. Mae digonedd o ffyrdd i ddarganfod beth yw pwrpas PDC."}, {"text_idx": "#000028", "text": "Peidiwch ag anghofio i ddilyn ni ar gymdeithasol i gadw i fyny a\u0302'r hyn sy'n digwydd ym Mhrifysgol De Cymru. #TeuluPDC"}, {"text_idx": "#000029", "text": "Barod i wneud cais? Ni allwn aros i'ch croesawu i #TeuluPDC. Gallwch wneud cais trwy UCAS neu PDC."}, {"text_idx": "#000030", "text": "Siarad gyda'n myfyrwyr, darlithwyr neu staff. Rydym yma i helpu i ateb unrhyw gwestiynau sydd gennych."}, {"text_idx": "#000031", "text": "Gwnewch ffrindiau am oes, rhowch gynnig ar lawer o bethau newydd a dewch yn fwy annibynnol nag erioed o'r blaen."}]